Vatikan, 27 Jannar 2012: "F'partijiet kbar tad -dinja l-fidi għaddejja mill-periklu li tintefa bħal fjamma li qed jispiċċalha il-fjuwil. Qegħdin niffaċċjaw kriżi profonda ta' fidi u telfien tas-sens reliġjuż, u dan huwa l-akbar sfida għall-Knisja llum. "Għalhekk it-tiġdid tal-fidi irid ikun il-prijorità fl-impenn tal-Knisja kollha fi żminijietna. Nittama li s-Sena tal-Fidi, bil-kollaborazzjoni mill-qalb ta' dawk kollha li jiffurmaw il-Poplu ta' Alla, tkun tista' tikkontribwixxi biex terġa tagħmel lil Alla preżenti mill-ġdid f'din id-dinja u biex tiftaħ għall-bnedmin l-aċċess għall-fidi u għall-fiduċja f'dak Alla li ħabbna sa l-aħħar, f'Ġesù Kristu msallab u rxoxt." Minn diskors li l-Papa Benedittu XVI għamel lill-parteċipanti fil-laqgħa plenarja tal-Kongregazzjoni għad-Duttrina tal-Fidi. Ġimgħa 27 ta' Jannar 2012. Taħseb li bħala nisrani/ja, inti tista' tagħmel xi ħaġa biex din il-fjamma tal-fidi ma tintefiex? Fil-familja tiegħek... Fuq il-post tax-xogħol... Fil-ħanut mnejn tixtri... Mal-ġirien u mal-ħbieb... Fil-parroċċa jew fl-għaqda li tattendi... Fil-Knisja, mhux biss dik tal-ġebel, imma wkoll dik ħajja...
Periklu li tintefa l-fjamma tal-fidi.